Lerstadvatnet naturreservat

Lerstadvatnet naturreservat er et naturreservat i Ålesund kommune. Det består av et område i bydelen Lerstad i Ålesund. Området ble vernet 27. mai 1988. Reservatet inngår i verneplan for våtmark. Så lenge det er åpent vann, er all ferdsel utenom oppmerkede stier og utkikspunkt, forbudt i reservatet. Verneforskriften sier at formålet med vernet er «å ta vare på eit viktig våtmarksområde med tilhøyrande plantesamfunn, fugleliv og anna dyreliv.» Lerstadvatnet og det nærliggende Ratvikvatnet i Ratvikvatnet naturreservat er spesielt interessante som hekkeplass for dvergdykker. Arten er sterkt truet i Norge. Ifølge forvaltningsplanen av 2010 var det da 2 til 3 par som årlig hekket her. Referanser